Zaburi.
126.
Wira wa kuambukira mwango Sayuni shareeni. Mwenyezi Mlungu ariphoauyiza Sayuni atu ariokala akahalwa mateka, hwaona avi hunaloha. 
Miromo yehu yaodzala chitseko na malilimi gehu gachipiga njerejere, halafu atu a mataifa ganjina aamba: “Mwenyezi Mlungu akaahendera mambo makulu.” 
Mwenyezi Mlungu akahuhendera mambo makulu, naswi huna raha. 
Huuyizire kuongokerwa kpwehu, ee Mwenyezi Mlungu, dza mvula itiyavyo madzi madete makavu ga Negebu. 
Hinyo aphandao na matsozi andavuna na raha. 
Hiye atulukaye na kurira kuno akatsukula mbeyu kpwendaphanda, andauya kaya na njerejere za raha, kuno akatsukula mavunoge. 
