Ayubu.
25.
Chisha Bilidadi kula Shuwa achijibu achiamba, 
“Endzi na kuogofya ni kpwa Mlungu, iye nkuika amani ko kpwakpwe dzulu mlunguni. 
Dze, jeshire rinaolangika? Ni ani asiyengʼazirwa ni mwangawe? 
Kpwa hivyo mutu anawezadze kukala na haki mbere za Mlungu? Ye avyalwaye ni mchetu anawezadze kukala swafi? 
Lola, hata nyo mwezi tauna mwanga wa kukola na zo nyenyezi si swafi phakpwe matsoni, 
dze, ye mutu ambaye ni dza bulu, na mwanadamu ambaye ni dza mnyololo?” 
